Annwyl riant,

Mae eich plentyn wedi’i nodi yn gyswllt agos i achos o COVID-19 yn Ysgol Bodhyfryd.

Er bod yna risg y bydd eich plentyn yn caelCOVID-19, gall eich plentyn barhau i fynychu’r ysgol cyn belled bod eich plentyn yn teimlo’n iach.

I roi tawelwch meddwl ichi, rydym yn argymell eich bod yn trefnu prawf PCR (ar gyfer eich plentyn). Gallwch wneud hyn ar ôl derbyn y llythyr hwn ac ymhen 6 diwrnod. Gallwch drefnu prawf PCR ar-lein drwy wefan y GIG yn [www.gov.uk/get-coronavirus-test](http://www.gov.uk/get-coronavirus-test)neu drwy ffonio 119.

Yn gyffredinol, ry’n ni yn gwybod nad yw COVID-19 yn effeithio ar bobl ifanc mewn ffordd mor ddifrifol ag y mae ar eraill yn ein teuluoedd a’n cymuned. Ond er mwyn helpu i gadw eraill yn ddiogel, mae yna rai pethau y gallwch chi/gall eich plentyn eu gwneud i leihau’r risg o ledaenu’r haint. Dros y 10 diwrnod nesaf, rydym yn argymell eich bod eich plentyn yn dilyn y cyngor isod.

▪ **Osgoi cyswllt ag unrhyw un sydd mewn perygl uwch o effeithiau COVID-19.**   
Mae hyn yn cynnwys pobl hŷn, y rheini sydd â chyflyrau iechyd hirdymor, ac unrhyw un sydd heb cael cwrs llawn o frechlyn COVID-19.

▪ **Bod ar wyliadwriaeth am symptomau newydd.**   
Os bydd eich plentyn yn dechrau teimlo’n anhwylus, pa mor ysgafn bynnag yw’r symptomau, dylai eich plentyn gadw draw o’r ysgol a chael prawf PCR.

▪ **Cyfyngu ar gysylltiad â grwpiau mawr o bobl gymaint â phosibl.**Ceisiwch gadw nifer y bobl sydd mewn cysylltiad agos â’ch plentyn mor isel â phosibl. Osgowch gynulliadau mawr tu allan i’r ysgol, digwyddiadau cymdeithasol (e.e. partïon pen-blwydd) a gweithgareddau ar ôl ysgol.

▪ **Parhau i olchi eich dwylo yn rheolaidd.**Mae hon yn dal i fod yn ffordd bwysig o gyfyngu ar ledaeniad llawer o heintiau, gan gynnwys COVID-19.

Os bydd eich plentyn yn dal i fod yn iach, ar ôl 10 diwrnod cewch ailgydio yn eich gweithgareddau arferol.

Rydym yn gwybod cymaint mae’r flwyddyn ddiwethaf wedi tarfu ar fywyd pawb. Y flwyddyn hon, rydym am eich cadw chi/cadw eich plentyn yn yr ysgol gymaint â phosibl, ond rydym hefyd am gadw ein cymunedau yn ddiogel rhag effeithiau COVID-19. Rydym yn gobeithio y bydd modd i chi chwarae eich rhan drwy ddilyn y cyngor uchod.

Dymuniadau gorau,

Miss Nerys Davies